Document ID: /fineweb-2-swissfilter-quality_10-filterrobots/filtered/02038.jsonl.gz/1132

L‘Uffizi per industria, mastergn e lavur dal Grischun ha pers la scrinaria a Tusaun entras il brischament. Enfin 25 persunas lavuravan là en ateliers e lavuratoris. Differents da quels gidan actualmain a rumir il lieu dal brischament, auters n’han nagina lavur, ed anc auters visitan curs a Cuira. Sco quai che Willy Roth da l’uffizi per industria, mastergn e lavur ha ditg sin dumonda, vul el cuntinuar cun il program a Tusaun en la dimensiun usitada. Differents impressaris da Tusaun hajan fatg offertas per lur immobiglias. En bun dus mais pudessi dar ina soluziun.
RR actualitad 12:00